การลาราชการของรองนายกรัฐมนตรรและรัฐมนตรี ไม่เกิดช่องโหว่ในการทำงาน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการลาราชการของรองนายกรัฐมนตรีและรัฐมนตรี เพื่อลงพื้นที่หาเสียง ว่าแล้วแต่รัฐมนตรีแต่ละคน ถ้าองค์ประกอบของคณะรัฐมนตรีครบ ก็ประชุมคณะรัฐมนตรีได้อยู่แล้ว ยอมรับว่าทุกคนมีภาระที่ไม่เหมือนกัน ยืนยันว่าการลาราชการ จะไม่ทำให้เกิดช่องโหว่ในการทำงานของรัฐบาล ส่วนกรณีที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะหัวหน้าพรรคภูมิใจไทย จะลาราชการยาว เพื่อลงพื้นที่หาเสียง นายกรัฐมนตรีกล่าวว่ายังไม่เห็นลา ขณะที่ตนเองหากมีความจำเป็นก็ต้องลาราชการบ้าง ซึ่งแต่ละคนก็มีแต่ละบทบาท จึงไม่ขอแสดงความคิดเห็นเรื่องนี้ ส่วนกำหนดการลงพื้นที่หาเสียงในช่วงนี้ยังไม่มีนายกรัฐมนตรี ไม่ตอบคำถามผู้สื่อข่าว ถึงเหตุผลที่ตัดสินใจไม่ลง ส.ส. บัญชีรายชื่อของพรรครวมไทยสร้างชาติ ส่วนที่นักวิชาการมองว่าหากนายทักษิณ ชินวัตร กลับมาประเทศไทย จะเป็นประโยชน์ กับตนเอง กล่าวเพียงว่า ก็ว่าไป